கேள்வி: நிவாபிளெக்சு என்பது என்ன?
பதில்: நிவாபிளெக்சு (''Nivaflex'') என்பது கடிகாரத் தயாரிப்பில் முக்கியமான ஒரு ஆக்டா மாறுபாட்டு உலோகக் கலவையாகும். இது முதன்மையாக முதன்மைக்கம்பிச் சுருளாகப் பயன்படுத்தப்படுகிறது. 1957 ஆம் ஆண்டு சுவிட்சர்லாந்து நாட்டைச் சேர்ந்த உலோகவியலாளரான ரெய்ன்கார்ட்டு சிட்ராமன் என்பவரால் வர்த்தக முத்திரையாகப் பதிவு செய்யப்பட்டது. நிவாபிளெக்சு கலப்புலோகம் முற்றிலும் காந்தமற்றது. வெப்ப விரிவாக்கத்தின் மிகக் குறைந்த குணகத்தைக் காட்டுகிறது. இதன் இயைபாக 45% கோபால்ட்டு, 21% நிக்கல், 18% குரோமியம், 5% இரும்பு, 4% தங்குதன், 4% மாலிப்டினம், 1% தைட்டானியம் மற்றும் 0.2% பெரிலியம் ஆகியவை கலந்துள்ளன. கார்பன் உள்ளடக்கம் உலோகக் கலவையின் எடையில் 0.1 சதவீதத்திற்கும் குறைவாக உள்ளது.